Jalkapalloilija Welbeck on sivussa vielä kuukausia - Keskisuomalainen
Jalkapallo 07.09.2015 15:20
Jalkapalloilija Welbeck on sivussa vielä kuukausia
Englannin jalkapallomaajoukkueen hyökkääjä Danny Welbeck on poissa otteluista puoli vuotta, kertoo maajoukkueen päävalmentaja Roy Hodgson. Welbeckin pelaaminen ensi kesän EM-kisoissa alkaa olla epävarmaa.
Arsenalin hyökkääjä Welbeck, 24, oli viime viikolla polvileikkauksessa. Hän loukkasi vasemman polvensa huhtikuussa eikä ole pelannut sen jälkeen.
Hodgson on huolissaan hänestä.
–?En ole voinut käyttää häntä sitten maaliskuun, ja nyt kuulin, että aikaa menee vielä toiset kuusi kuukautta.
Hodgson toivoo, että Welbeck kuntoutuu oletettua nopeammin.
Maajoukkuepelaajista Liverpoolin Daniel Sturridgella on samanlaisia ongelmia kuin Welbeckillä. Hodgson näkisi molemmat mieluusti kunnossa, mutta on valmistautunut muihin vaihtoehtoihin.
–?Ajattelen heitä usein, sillä he pelasivat erittäin hyvin maajoukkueissa, joita valmensin, Hodgson sanoi.
Arsenalin hyökkääjä Danny Welbeck, 24, oli viime viikolla polvileikkauksessa. Kuva: Oli Scarff / AFP PHOTO